pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​ทส. ประชุมพิจารณาการใช้ประโยชน์ที่ดินในเขตป่าสงวนฯ เร่งรัดการพิจารณาอนุญาต พร้อมกำชับให้ดำเนินการตามกฎหมาย และเพิ่มพื้นที่สีเขียวในพื้นที่เข้าใช้ประโยชน์
วันพุธที่ 9 มิถุนายน 2564
​ทส. ประชุมพิจารณาการใช้ประโยชน์ที่ดินในเขตป่าสงวนฯ เร่งรัดการพิจารณาอนุญาต พร้อมกําชับให้ดําเนินการตามกฎหมาย และเพิ่มพื้นที่สีเขียวในพื้นที่เข้าใช้ประโยชน์
​ทส. ประชุมพิจารณาการใช้ประโยชน์ที่ดินในเขตป่าสงวนฯ เร่งรัดการพิจารณาอนุญาต พร้อมกําชับให้ดําเนินการตามกฎหมาย และเพิ่มพื้นที่สีเขียวในพื้นที่เข้าใช้ประโยชน์
ทส. ประชุมพิจารณาการใช้ประโยชน์ที่ดินในเขตป่าสงวนฯ เร่งรัดการพิจารณาอนุญาต พร้อมกําชับให้ดําเนินการตามกฎหมาย และเพิ่มพื้นที่สีเขียวในพื้นที่เข้าใช้ประโยชน์
วันนี้ (9 มิถุนายน 2564) เวลา 09.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานการประชุมคณะกรรมการพิจารณาการใช้ประโยชน์ในเขตป่าสงวนแห่งชาติ ครั้งที่ 5/2564 ณ ห้องประชุมชั้น 17 อาคารกระทรวงทรัพยากรธรรมชาติและสิ่งแวดล้อม และผ่านระบบ Video Conference โดยมี คณะกรรมการจากหน่วยงานที่เกี่ยวข้อง พร้อมผู้ทรงคุณวุฒิเข้าร่วมประชุม และมีกรมป่าไม้เป็นฝ่ายเลขานุการ เพื่อพิจารณาการขอใช้ประโยชน์ในเขตป่าสงวนฯ และการจัดที่ดินทํากินให้ชุมชนตามโครงการ คทช.
โดยในที่ประชุม ปกท.ทส. ได้ขอความร่วมมือและกําชับให้แต่ละจังหวัดเร่งรัดการพิจารณาในระดับจังหวัด เพื่อให้การพิจารณาขออนุญาตใช้ประโยชน์ที่ดินในเขตป่าสงวนแห่งชาติที่ยังคงค้างอยู่ สามารถดําเนินการได้แล้วเสร็จตามระยะเวลาที่กําหนด โดยเฉพาะการจัดที่ดินทํากินให้กับชุมชนตามโครงการ คทช. ขอให้แต่ละจังหวัดเร่งรัดการดําเนินการเป็นพิเศษ เพื่อให้สามารถส่งมอบพื้นที่ คทช. ให้กับแต่ละจังหวัดนําไปจัดสรรเป็นที่ดินทํากินให้กับราษฎรในพื้นที่ได้ภายในเดือนสิงหาคมที่จะถึงนี้ ทั้งนี้ ขอให้การดําเนินงานต่าง ๆ เป็นไปตามกฎหมายที่เกี่ยวข้องด้วย นอกจากนี้ ยังได้มอบหมายให้กรมป่าไม้ พิจารณาทบทวนถึงแนวทางการพิจารณาการใช้ประโยชน์ในเขตป่าสงวนแห่งชาติ ให้เกิดการใช้ประโยชน์ที่ทันกับสถานการณ์มากขึ้น สามารถสร้างรายได้ส่งกลับเข้าหลวงได้ โดยคํานึงถึงกฎหมายและความรู้สึกของประชาชนประกอบด้วย รวมถึงในการอนุญาตเข้าใช้ประโยชน์ควรกําหนดให้มีการเพิ่มพื้นที่สีเขียวในพื้นที่ให้มากขึ้น เพื่อเป็นการช่วยเพิ่มพื้นที่สีเขียวให้กับประเทศ และสอดรับกับการเตรียมการประกาศให้ประเทศไทยเป็นประเทศ Net Zero Carbon ในช่วงปลายปี 2564 นี้
นอกจากนี้ ในที่ประชุมได้มีทบทวนและติดตามผลการประชุมคณะกรรมการพิจารณาการใช้ประโยชน์ในเขตป่าสงวนแห่งชาติ และสรุปสถานะคําขออนุญาตใช้ประโยชน์พื้นที่ป่าไม้จากฐานข้อมูล (Database) การอนุญาต รวมถึงผลการดําเนินงานโครงการจัดที่ดินทํากินของรัฐบาล และผลการดําเนินการตามมติที่ประชุมครั้งที่ 4/2564 อีกด้วย
รัฐบาลไทย-กรมบัญชีกลางอนุมัติผ่อนผันการไม่ปฏิบัติตามกฎกระทรวงกำหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่ 2)
วันพุธที่ 9 มิถุนายน 2564
กรมบัญชีกลางอนุมัติผ่อนผันการไม่ปฏิบัติตามกฎกระทรวงกําหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่ 2)
กรมบัญชีกลางอนุมัติผ่อนผันการไม่ปฏิบัติตามกฎกระทรวงกําหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่ 2) เพื่อเร่งรัดการเบิกจ่ายให้เร็วขึ้น กระตุ้นเศรษฐกิจในภาพรวมของประเทศ
นายประภาศ คงเอียด อธิบดีกรมบัญชีกลาง เปิดเผยว่า ตามที่กระทรวงการคลังได้ออกกฎกระทรวง (ฉบับที่ 2) พ.ศ. 2563 ซึ่งมีผลใช้บังคับตั้งแต่วันที่ 26 ธันวาคม 2563 และคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ โดยได้รับมอบหมายจากคณะกรรมการนโยบายการจัดซื้อจัดจ้างและการบริหารพัสดุภาครัฐ ได้มีหนังสือ ด่วนที่สุด ที่ กค (กวจ) 0405.2/ว 89 ลงวันที่ 18 กุมภาพันธ์ 2564 แจ้งเวียนแนวทางปฏิบัติตามกฎกระทรวงฯ ดังกล่าว ให้แก่หน่วยงานของรัฐได้รับทราบและปฏิบัติตามแล้วนั้น ปรากฏว่ามีหน่วยงานของรัฐหลายแห่ง ได้รับทราบหนังสือแจ้งเวียนภายหลังวันที่ 18 กุมภาพันธ์ 2564 และหน่วยงานของรัฐได้ดําเนินการจัดซื้อจัดจ้างล่วงเลยมาจนถึงขั้นตอนการประกาศเชิญชวนหรือออกหนังสือเชิญชวน หรือประกาศผลผู้ชนะหรือผู้ได้รับการคัดเลือกแล้ว โดยไม่ได้ปฏิบัติตามกฎกระทรวงฯ และหนังสือแจ้งเวียน ส่งผลให้หน่วยงานของรัฐทําหนังสือขออนุมัติผ่อนผันการไม่ปฏิบัติตามกฎกระทรวงฯ และหนังสือแจ้งเวียนตังกล่าว เข้ามาที่กรมบัญชีกลางเป็นจํานวนมาก
คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ (คณะกรรมการวินิจฉัย) พิจารณาแล้วเห็นว่า เพื่อให้หน่วยงานของรัฐสามารถดําเนินกระบวนการจัดซื้อจัดจ้างในขั้นตอนต่าง ๆ ต่อไปได้ และสามารถก่อหนี้ผูกพันได้โดยเร็ว สอดคล้องกับมาตรการเร่งรัดการเบิกจ่ายเงินของภาครัฐ อีกทั้ง เพื่อเป็นการกระตุ้นเศรษฐกิจ จึงอาศัยอํานาจตามมาตรา 29 วรรคหนึ่ง (4) แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 อนุมัติผ่อนผันการไม่ปฏิบัติตามกฎกระทรวงกําหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่ 2) พ.ศ. 2563 และหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ด่วนที่สุด ที่ กค (กวจ) 0405.2/ว 89 ลงวันที่ 18 กุมภาพันธ์ 2564 สําหรับหน่วยงานของรัฐที่ดําเนินการจัดซื้อจัดจ้างที่ได้เผยแพร่ประกาศและเอกสารเชิญชวน หรือออกหนังสือเชิญชวนไปแล้ว ตั้งแต่วันที่ 22 ธันวาคม 2563 ถึงวันที่ 31 พฤษภาคม 2564
“สําหรับกรณีการผ่อนผันการไม่ปฏิบัติตามกฎกระทรวงฯ และหนังสือแจ้งเวียนข้างต้น ให้หน่วยงานของรัฐจัดทํารายงานสรุปจํานวนและชื่อโครงการที่ได้รับยกเว้น มายังกรมบัญชีกลางตามแบบฟอร์มที่กําหนดภายในวันที่ 30 กันยายน 2564 ทั้งนี้ หากมีข้อสงสัยสามารถสอบถามรายละเอียดเพิ่มเติมได้ที่ Call Center กรมบัญชีกลาง หมายเลข 02 270 6400 ในวัน เวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-กรมทางหลวงชนบท กระตุ้นเศรษฐกิจการท่องเที่ยว สร้างสะพานข้ามแม่น้ำน่าน จังหวัดพิษณุโลก คืบหน้ากว่า 89% คาดก่อสร้างแล้วเสร็จเดือนกันยายน 2564
วันพุธที่ 9 มิถุนายน 2564
กรมทางหลวงชนบท กระตุ้นเศรษฐกิจการท่องเที่ยว สร้างสะพานข้ามแม่น้ําน่าน จังหวัดพิษณุโลก คืบหน้ากว่า 89% คาดก่อสร้างแล้วเสร็จเดือนกันยายน 2564
กรมทางหลวงชนบท (ทช.) กระทรวงคมนาคม เผยความก้าวหน้าโครงการก่อสร้างสะพาน     ข้ามแม่น้ําน่าน อําเภอเมือง จังหวัดพิษณุโลก มุ่งเป็นแลนด์มาร์คแห่งใหม่ ส่งเสริมเศรษฐกิจการท่องเที่ยวในจังหวัดอย่างยั่งยืน คาดว่าจะก่อสร้างแล้วเสร็จในเดือนกันยายน 2564
กรมทางหลวงชนบท (ทช.) กระทรวงคมนาคม เผยความก้าวหน้าโครงการก่อสร้างสะพานข้ามแม่น้ําน่าน อําเภอเมือง จังหวัดพิษณุโลก มุ่งเป็นแลนด์มาร์คแห่งใหม่ ส่งเสริมเศรษฐกิจการท่องเที่ยวในจังหวัดอย่างยั่งยืน คาดว่าจะก่อสร้างแล้วเสร็จในเดือนกันยายน 2564
นายปฐม เฉลยวาเรศ อธิบดีกรมทางหลวงชนบท เปิดเผยว่า จังหวัดพิษณุโลกเป็นอีกหนึ่งจังหวัดที่มีแหล่งท่องเที่ยวเชิงประวัติศาสตร์และศาสนาเป็นจํานวนมาก ส่งผลให้บริเวณโดยรอบแหล่งท่องเที่ยวหรือสถานที่สําคัญมีปริมาณการจราจรที่หนาแน่น ทช. จึงได้ดําเนินการก่อสร้างสะพานข้ามแม่น้ําน่าน อําเภอเมือง จังหวัดพิษณุโลก เพื่อส่งเสริมและกระตุ้นเศรษฐกิจการท่องเที่ยว กระจายรายได้สู่ชุมชน อํานวยความสะดวกให้กับประชาชนและนักท่องเที่ยวให้ได้รับความสะดวกสบายในการเดินทางระหว่างแหล่งท่องเที่ยวได้อย่างต่อเนื่องเป็นวงรอบ รวมถึงช่วยบรรเทาความแออัดของการจราจรบริเวณสะพานนเรศวร สอดรับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ซึ่งปัจจุบันโครงการก่อสร้างสะพานดังกล่าวมีความก้าวหน้าไปแล้วกว่าร้อยละ 89 ขณะนี้อยู่ระหว่างการเทพื้นสะพานและทางเท้า หลังจากนั้นจะดําเนินการติดตั้งราวสะพานและระบบไฟฟ้าแสงสว่างต่อไป คาดว่าจะดําเนินการก่อสร้างแล้วเสร็จสมบูรณ์ในเดือนกันยายน 2564
โดยสะพานดังกล่าวตั้งอยู่บริเวณด้านหน้าศูนย์ประวัติศาสตร์พระราชวังจันทน์ เชื่อมต่อไปยังฝั่งตะวันออกของแม่น้ําน่าน ซึ่งเป็นที่ตั้งของวัดพระศรีรัตนมหาธาตุวรมหาวิหาร วัดนางพญา และวัดราชบูรณะ ตัวสะพานมีความยาวรวม 120 เมตร ผิวทางกว้าง 7 เมตร รองรับการจราจร 2 ช่องจราจร (ไป-กลับ) แต่ละด้านของสะพานมีทางเท้าและทางจักรยาน กว้างด้านละ 3 เมตร สําหรับโครงสร้างสะพานช่วงข้ามแม่น้ํามีลักษณะเป็นสะพานเหล็กโค้ง (Steel Arch Bridge) เพื่อหลีกเลี่ยงการก่อสร้างเสาตอม่อในแม่น้ําอันอาจจะเป็นอุปสรรคต่อประเพณีการแข่งเรือยาวที่จัดขึ้นเป็นประจําทุกปี ในส่วนของราวสะพานและเสาไฟฟ้าแสงสว่างนั้นได้รับการออกแบบให้มีความสวยงาม โดยนํารูปแบบทางจิตรกรรมของท้องถิ่นมาประยุกต์ ประกอบกับลักษณะทางโครงสร้างของสะพานที่มีสถาปัตยกรรมที่มีความสวยงามและแตกต่างจากสะพานอื่น ซึ่งเมื่อก่อสร้างสะพานแล้วเสร็จจะเป็นแลนด์มาร์ค (Landmark) ที่สําคัญอีกแห่งหนึ่งของจังหวัดพิษณุโลก
รัฐบาลไทย-ข่าวทำเนียบรัฐบาล-แอสตราเซนเนกา เข็มสอง ห่าง 16 สัปดาห์ ดียังไง?
วันพุธที่ 9 มิถุนายน 2564
แอสตราเซนเนกา เข็มสอง ห่าง 16 สัปดาห์ ดียังไง?
....
จากการศึกษาพบว่า การให้วัคซีนโควิด-19 แอสตราเซนเนกา เข็มที่ 1 กับ 2 ห่างกัน 6-12 สัปดาห์ ได้ผลภูมิต้านทางดีกว่าระยะเวลาที่สั้นกว่านี้
.
ในอังกฤษ ฉีดวัคซีนชนิดนี้ในพื้นที่ระบาดมากและวัคซีนไม่พอ ให้ห่างกัน 16 สัปดาห์ เพื่อให้ประชากรส่วนใหญ่ได้รับวัคซีนเข็มแรกมากที่สุด
.
การศึกษาใน สกอตแลนด์ พบว่า วัคซีนแอสตราเซนเนกา เพียงเข็มเดียว มีประสิทธิภาพ 80% พอได้รับวัคซีนเข็มที่ 2 ประสิทธิภาพเพิ่มเป็น 90% การปูพรมเข็มแรกให้ได้มากที่สุดก่อน แล้วค่อยเติมเข็มที่ 2 เพื่อเพิ่มประสิทธิภาพ น่าจะเป็นประโยชน์ต่อการควบคุมการระบาดมากกว่า
.
หลักการของวัคซีน คือ ยิ่งห่างนาน ยิ่งกระตุ้นภูมิต้านทานได้ดี เพื่อหวังผลให้ประสิทธิภาพอยู่นาน
.
การระบาดในประเทศไทยขณะนี้อยู่ในช่วงขาขึ้น ต้องควบคุมโรคให้เร็วที่สุด จําเป็นต้องให้ประชาชนได้รับวัคซีนเข็มแรกมากที่สุดก่อน แล้วค่อยเติมเข็มที่ 2 เพื่อให้ภูมิสูงขึ้นและอยู่นาน ดังนั้น จึงกําหนดระยะห่างเข็มที่ 2 ไว้ที่ 16 สัปดาห์ เพื่อให้เกิดประโยชน์สูงสุดสําหรับประเทศไทยโดยรวม
Cr : ยง ภู่วรวรรณ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงยุติธรรม โดยสำนักงาน ป.ป.ส. เผยหน่วยสกัดกั้นยาเสพติด​พื้นที่​อากาศ​ยาน​ ตรวจ​ยึดไอซ์ก่อนส่งไปออสเตรเลีย ป.ป.ส.เตรียมขยายผลประสานตำรวจรวบคนส่ง-ผู้รับปลายทาง
วันพุธที่ 9 มิถุนายน 2564
กระทรวงยุติธรรม โดยสํานักงาน ป.ป.ส. เผยหน่วยสกัดกั้นยาเสพติด​พื้นที่​อากาศ​ยาน​ ตรวจ​ยึดไอซ์ก่อนส่งไปออสเตรเลีย ป.ป.ส.เตรียมขยายผลประสานตํารวจรวบคนส่ง-ผู้รับปลายทาง
เลขาธิการคณะกรรมการป้องกันและปราบปรามยาเสพติด เผยหน่วยสกัดกั้นยาเสพติด​พื้นที่​อากาศ​ยาน​ ตรวจ​ยึดไอซ์ก่อนส่งไปออสเตรเลีย เตรียมขยายผลประสานตํารวจรวบคนส่งและผู้รับปลายทาง พร้อมร่วมประชุม 6 ประเทศลุ่มน้ําโขงเพื่อหารือแผนแก้ไขปัญหายาเสพติดร่วมกัน
เมื่อวันที่ 9 มิถุนายน 2564 นายวิชัย ไชยมงคล เลขาธิการคณะกรรมการป้องกันและปราบปรามยาเสพติด (ป.ป.ส.) เปิดเผยว่า ตามนโยบายรัฐบาลและข้อสั่งการของ นายสมศักดิ์ เทพสุทิน รัฐมนตรีว่าการกระทรวงยุติธรรม ให้เร่งดําเนินการในการสืบสวนสอบสวน จับกุมขบวนการค้ายาเสพติดข้ามชาติให้เกิดผลเป็นรูปธรรม โดยให้ประสานหน่วยงานที่เกี่ยวข้อง ร่วมบูรณาการดําเนินการอย่างต่อเนื่อง และให้ขยายผลไปถึงต้นตอและใช้มาตรการริบทรัพย์สินดําเนินการตามกฎหมาย โดยเมื่อวันที่ 8 มิถุนายน 2564 เวลา 14.00 น. ชุดปฏิบัติการ​สกัดกั้นยาเสพติดพื้นที่อากาศยาน (Airport Interdiction Task Force : AITF) ประกอบด้วย ป.ป.ส. , กองบัญชาการตํารวจปราบปรามยาเสพติด (บช.ปส.), กรมศุลกากร และศูนย์รักษาความปลอดภัย กองบัญชาการกองทัพไทย (ศรภ.) ร่วมกันตรวจยึดกล่องพัสดุไปรษณีย์ด่วนพิเศษระหว่างประเทศ (EMS) มีปลายทางส่งไปยังผู้รับเมืองเมลเบิร์น ประเทศออสเตรเลีย จากการตรวจสอบกล่องพัสดุ พบยาเสพติดประเภท 1 (เมทแอมเฟตามีน) หรือไอซ์ น้ําหนักประมาณ 750 กรัม ซุกซ่อนอยู่ภายในอะไหล่รถจักรยานยนต์​ จํานวน 3 ชิ้น จึงตรวจยึดของกลาง รวบรวมพยานหลักฐานเพื่อให้ เจ้าพนักงานสอบสวน บช.ปส. ดําเนินคดีต่อไป และสืบสวนขยายผลไปยังกลุ่มผู้ส่ง และประสานตํารวจออสเตรเลียดําเนินการในส่วนของผู้รับปลายทางด้วย
นายวิชัย กล่าวอีกว่า ตามข้อสั่งการของนายสมศักดิ์ เมื่อวันที่ 7 มิถุนายน 2564 ให้สํานักงาน ป.ป.ส.ประสานกับประเทศกลุ่มน้ําโขง 6 ประเทศ คือ จีน เมียนมาร์ สปป.ลาว กัมพูชา เวียดนาม และไทย และสํานักงานว่าด้วยยาเสพติดและอาชญากรรมแห่งสหประชาชาติ​(UNODC) ประชุมหารือถึงสถานการณ์และแนวทางการแก้ไขปัญหายาเสพติดร่วมกัน เพราะถือว่าปัญหายาเสพติดเป็นปัญหาร่วมกันของทุกประเทศที่จะต้องร่วมกันแก้ไข ซึ่งเมื่อวันที่ 8 มิถุนายน 2564 ตนได้หารือกับ นายเจรามี ดักลาส ผู้แทนประจํา UNODC ประจําภูมิภาคเอเชียตะวันออกเฉียงใต้และแปซิฟิก และได้ประสานกับประเทศในกลุ่มน้ําโขง 6 ประเทศ โดยเบื้องต้นจะจัดให้มีการประชุมร่วมกันในวันที่ 5 กรกฎาคม 2564 โดยระบบวีดีโอคอนเฟอเร็นซ์ จากสํานักงาน ป.ป.ส.ไปยังประเทศดังกล่าว โดยจะมีนายสมศักดิ์​ เทพสุทิน​ รัฐมนตรี​ว่าการ​กระทรวง​ยุติธรรม​ เป็นประธานการประชุม
รัฐบาลไทย-ข่าวทำเนียบรัฐบาล-ศบค.มท. สั่งการผู้ว่าฯ ทั่วประเทศ ดำเนินการตามแนวทางบริหารจัดการวัคซีนป้องกันโรคโควิด-19 อย่างเคร่งครัด
วันพุธที่ 9 มิถุนายน 2564
ศบค.มท. สั่งการผู้ว่าฯ ทั่วประเทศ ดําเนินการตามแนวทางบริหารจัดการวัคซีนป้องกันโรคโควิด-19 อย่างเคร่งครัด
ศบค.มท. สั่งการผู้ว่าฯ ทั่วประเทศ ดําเนินการตามแนวทางบริหารจัดการวัคซีนป้องกันโรคโควิด-19 อย่างเคร่งครัด
วันนี้ (9 มิ.ย. 64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า พลเอก ประยุทธ์ จันทร์โอชา นายกรัฐมนตรี ได้ลงนามในประกาศศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) เรื่อง แนวทางการบริหารจัดการวัคซีนป้องกันโรคโควิด-19 โดยมีผลใช้บังคับตั้งแต่วันที่ 8 มิ.ย. 64 เป็นต้นไป ซึ่งมีสาระสําคัญที่เกี่ยวข้องกับการจัดหาวัคซีนขององค์กรปกครองส่วนท้องถิ่น
นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัด ให้ดําเนินการตามแนวทางการบริหารจัดการวัคซีนป้องกันโรคโควิด-19 ตามประกาศ ศบค. อย่างเคร่งครัด โดยในส่วนของการจัดหาวัคซีนขององค์กรปกครองส่วนท้องถิ่นนั้น หากองค์กรปกครองส่วนท้องถิ่นจะจัดหาวัคซีนป้องกันโรคโควิด-19 มาให้บริการแก่ประชาชนในพื้นที่ ให้จัดหาจากกรมควบคุมโรค องค์การเภสัชกรรม สถาบันวัคซีนแห่งชาติ สภากาชาดไทย ราชวิทยาลัยจุฬาภรณ์ หรือหน่วยงานของรัฐ ที่มีหน้าที่และอํานาจในการให้บริการทางการแพทย์หรือสาธารณสุขแก่ประชาชน โดยต้องดําเนินการให้เป็นไปตามกฎหมาย กฎ หรือระเบียบที่เกี่ยวข้อง และหลักเกณฑ์หรือแผนการใช้จ่ายงบประมาณขององค์กรปกครองส่วนท้องถิ่น ซึ่งต้องสอดคล้องกับแนวทางการบริหารจัดการวัคซีนป้องกันโรคโควิด-19 ภายใต้สถานการณ์ฉุกเฉินตามที่ศูนย์บริหารสถานการณ์โควิด-19 หรือนายกรัฐมนตรีกําหนด และเป็นไปตามแนวทางหรืออยู่ในการกํากับดูแลของผู้ว่าราชการจังหวัดและคณะกรรมการโรคติดต่อจังหวัด เพื่อไม่ให้เกิดความเหลื่อมล้ําในการจัดหาวัคซีนขององค์กรปกครองส่วนท้องถิ่นที่มีศักยภาพด้านงบประมาณและรายได้ที่แตกต่างกัน รวมถึงการสนับสนุนและให้ความสําคัญในการอํานวยความสะดวกแก่ประชาชนในพื้นที่ในการเข้ารับบริการ ฉีดวัคซีนป้องกันโรคโควิด-19 เพื่อประโยชน์ต่อประชาชนส่วนรวมของประเทศ
รัฐบาลไทย-ข่าวทำเนียบรัฐบาล-ก.แรงงาน อนุมัติเงินสงเคราะห์ 11.8 ล้านบาท เยียวยาความเดือดร้อนของลูกจ้างที่ถูกเลิกจ้าง
วันพุธที่ 9 มิถุนายน 2564
ก.แรงงาน อนุมัติเงินสงเคราะห์ 11.8 ล้านบาท เยียวยาความเดือดร้อนของลูกจ้างที่ถูกเลิกจ้าง
ก.แรงงานอนุมัติเงินกองทุนสงเคราะห์ลูกจ้าง 11.8 ล้านบาท เยียวยาความเดือดร้อนให้ลูกจ้างบริษัท บอดี้แฟชั่น  (ประเทศไทย)  จํากัด  จังหวัดนครสวรรค์ จํานวน  858  คน  และบริษัทอื่นๆ  อีก  29  คน  ที่ถูกเลิกจ้างและยังไม่ได้รับค่าจ้าง ค่าทํางาน
นางโสภา เกียรตินิรชา รองอธิบดีกรมสวัสดิการและคุ้มครองแรงงาน (กสร.) ในฐานะโฆษกกรม เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงานมีความห่วงใยถึงการช่วยเหลือเยียวยาความเดือดร้อนของลูกจ้างจํานวนมากที่ถูกบริษัทเลิกจ้าง ทั้งจากสถานการณ์วิกฤตเศรษฐกิจและการแพร่ระบาดของโรคติดเชื้อไวรัสโควิด-19 ซึ่งอาจซ้ําเติมลูกจ้างหากยังไม่ได้รับสิทธิประโยชน์ที่พึงได้ตามกฎหมาย จึงได้สั่งการให้กรมสวัสดิการและคุ้มครองแรงงาน เร่งรัด ติดตามการช่วยเหลือคุ้มครองสิทธิประโยชน์ของลูกจ้างที่รัฐบาลและกระทรวงแรงงานได้กําหนดเป็นนโยบายและมาตรการให้ความช่วยเหลือคุ้มครองแรงงานตามกฎหมายอย่างเร่งด่วน โดยกรมสวัสดิการและคุ้มครองแรงงานได้จัดประชุมคณะกรรมการกองทุนสงเคราะห์ลูกจ้าง ครั้งที่ 6/2564 ในวันที่ 9 มิถุนายน 2564 พิจารณาอนุมัติเงินสงเคราะห์กรณีอื่นนอกจากค่าชดเชยของลูกจ้าง จํานวน 887 คน เป็นจํานวนเงินทั้งสิ้น 11,814,904.36 บาท เพื่อบรรเทาความเดือดร้อนให้แก่ลูกจ้างบริษัท บอดี้แฟชั่น (ประเทศไทย) จํากัด จังหวัดนครสวรรค์ จํานวน 858 คน และบริษัทอื่นๆ อีก 29 คน ในการเยียวยาความเดือดร้อนของลูกจ้างที่ถูกเลิกจ้าง
นางโสภา เกียรตินิรชา โฆษก กสร. กล่าวเพิ่มเติมว่า กองทุนสงเคราะห์ลูกจ้าง เป็นกลไกที่กระทรวงแรงงานจัดตั้งขึ้นเพื่อรองรับสถานการณ์ความไม่แน่นอนเพื่อช่วยให้ผู้ใช้แรงงานได้มีเงินในการดํารงชีพอันเนื่องมาจากการถูกเลิกจ้างขาดรายได้จากสถานการณ์การแพร่ระบาดของไวรัสโควิด-19 ที่ส่งผลกระทบต่อระบบเศรษฐกิจโดยรวมของประเทศซึ่งหากลูกจ้างที่ได้รับความเดือดร้อนจากการถูกเลิกจ้างกรณีไม่ได้รับค่าชดเชย หรือสิทธิประโยชน์อื่น เช่น ค่าจ้าง ค่าทํางานในวันหยุดพักผ่อนประจําปี เป็นต้น สามารถยื่นเรื่องขอรับเงินสงเคราะห์จากกองทุนได้ที่สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือสอบถามข้อมูลเพิ่มเติมได้ที่
สายด่วน1506กด3หรือ 1546
รัฐบาลไทย-ข่าวทำเนียบรัฐบาล-เปิด 6 แนวทาง บริหารจัดการวัคซีน
วันพุธที่ 9 มิถุนายน 2564
เปิด 6 แนวทาง บริหารจัดการวัคซีน
....
รัฐบาลไทย-ข่าวทำเนียบรัฐบาล-ของบเยียวยาเกษตรกรจากผลกระทบโรคลัมปี สกิน
วันพุธที่ 9 มิถุนายน 2564
ของบเยียวยาเกษตรกรจากผลกระทบโรคลัมปี สกิน
กระทรวงเกษตรฯ ของบเยียวยาเกษตรกรจากผลกระทบโรคลัมปี สกิน มอบกรมปศุสัตว์ผนึก “ม.จุฬาฯ-ม.เกษตรฯ” เป็นแกน AIC เร่งพัฒนาวัคซีนสัตว์จากพืช (Plant based Vaccine) ตั้งเป้า 2 เดือนรู้ผล
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ แถลงวันนี้ (9 มิ.ย) ว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และนายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ได้มอบนโยบายให้กรมปศุสัตว์เร่งเยียวยาเกษตรกรผู้เลี้ยงโค-กระบือ ที่ได้รับผลกระทบจากโรคลัมปี สกิน พร้อมกับเร่งพัฒนาวัคซีนลัมปี สกินจากพืชด้วยเทคโนโลยีที่เรียกว่า plant based vaccine ความร่วมมือระหว่างกรมปศุสัตว์กับบริษัทใบยาไฟโตฟาร์ม ของมหาวิทยาลัยจุฬาลงกรณ์ และมหาวิทยาลัยเกษตรศาสตร์ รวมทั้งมหาวิทยาลัยอื่นที่เป็นศูนย์เทคโนโลยีเกษตรและนวัตกรรมหรือศูนย์ AIC โดยคาดว่าจะสามารถเริ่มทดสอบวัคซีนได้ภายใน 2 เดือน และถ้าได้ผลดีจะให้โรงงานวัคซีนของกรมปศุสัตว์ผลิตวัคซีนดังกล่าวทดแทนการนําเข้าจากต่างประเทศซึ่งเป็นครั้งแรกของประเทศไทยในการผลิตวัคซีนสัตว์จากพืช
ทางด้านนายสัตวแพทย์สรวิศ ธานีโต อธิบดีกรมปศุสัตว์ กล่าวเพิ่มเติมว่า จากกรณีที่เกิดการระบาดของโรคลัมปี สกิน กับโค-กระบือของเกษตรกร ในหลายพื้นที่ของประเทศ จนทําให้เกษตรกรผู้เลี้ยงโค-กระบือได้รับผลกระทบจากความสูญเสียโค-กระบือไปนั้น กรมปศุสัตว์ กระทรวงเกษตรและสหกรณ์ ตระหนักถึงความเดือดร้อนของเกษตรกรเจ้าของโค-กระบือเหล่านั้น จึงได้เตรียมการเยียวยาเกษตรกรผู้ได้รับผลกระทบจากโรคลัมปี สกิน ดังนี้
ในกรณีที่เป็นการชดเชยกรณีสัตว์ตายหรือป่วยตาย โดยดําเนินการตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.2562 และมีขั้นตอน คือ 1. รวบรวมข้อมูลความเสียหาย 2. รวบรวมข้อมูลเสนอ คณะกรรมการให้ความช่วยเหลือผู้ประสบภัยพิบัติอําเภอ (ปศุสัตว์อําเภอ) 3. รวมรวมข้อมูลเสนอ คณะกรรมการให้ความช่วยเหลือผู้ประสบภัยพิบัติจังหวัด (ปศุสัตว์จังหวัด) 4. ขอรับการสนับสนุนงบประมาณจากกระทรวงเกษตรและสหกรณ์ คือ ปศุสัตว์จังหวัด หรือกรมปศุสัตว์
ทั้งนี้ ชดเชยตามจริงแต่ไม่เกินรายละ 2 ตัว เป็นเงินสดผ่านบัญชีเงินฝากของเกษตรกร ตามหลักเกณฑ์ ดังนี้
1) อายุน้อยกว่า 6 เดือน : โค 6,000 บาท กระบือ 8,000 บาท
2) อายุ 6 เดือน ถึง 1 ปี : โค 12,000 บาท กระบือ 14,000 บาท
3) อายุมากกว่า 1 ปี ถึง 2 ปี : โค 16,000 บาท กระบือ 18,000 บาท
4) อายุมากกว่า 2 ปี : โค 20,000 บาท กระบือ 22,000 บาท
อธิบดีกรมปศุสัตว์ กล่าวเพิ่มเติมว่า หากเกษตรกรผู้เลี้ยงสัตว์รายใด ได้รับผลกระทบจากการระบาดของโรคลัมปี สกิน และมีความประสงค์จะขอรับการเยียวยา ขอให้ติดต่อสํานักงานปศุสัตว์อําเภอ หรือสํานักงานปศุสัตว์จังหวัด ใกล้บ้าน หรือศูนย์อํานวยการป้องกันและแก้ไขปัญหาภัยพิบัติด้านปศุสัตว์ กองส่งเสริมและพัฒนาการปศุสัตว์ กรมปศุสัตว์ ทางโทรศัพท์ 0-2653-4444 ต่อ 3315 และ e-mail : disaster@dld.go.th
รัฐบาลไทย-ข่าวทำเนียบรัฐบาล-CESA approves “Phuket Sandbox” to reopen Phuket to vaccinated foreign tourists
วันอาทิตย์ที่ 6 มิถุนายน 2564
CESA approves “Phuket Sandbox” to reopen Phuket to vaccinated foreign tourists
CESA approves “Phuket Sandbox” to reopen Phuket to vaccinated foreign tourists
June 4, 2021, at 1330hrs, at PMOC Room, ThaiKhuFah Building, Government House, Prime Minister and Defense Minister Gen. Prayut Chan-o-cha presided over the 2/2021 meeting of theCommittee for Economic Situation Administration(CESA) via a teleconference, gist of which is as follows:
CESA approved in principlePhuket Sandbox model, as proposed by Tourism Authority of Thailand (TAT), toreopenthe provinceto foreign touristsfromJuly 1,2021 onward.Tourists who wish to visit the provincewithout a 14-day quarantinemusthave COVID-19 vaccination certificate valid a minimum of 14 days to one year before their arrival in Phuket, andmusttravel from any of themedium to low-risk countriesidentified byMinistry of Public Health.Kids younger than 6 years of agewho accompanyvaccinated parentsmay also enter the province, but those between 6-18 years old are required to undergo COVID-19 test upon arrival at the Phuket Airport.They must alsopresent a vaccinationcertificateofaCOVID-19 vaccine registered under the Thai law or certified by WHO, and are required toinstalla mobileapplicationupon arrival in the country, as well as stay at a SHA+ standard hotel for 14 nights before being able to travel to other provinces.
CESA alsodeliberated the“Better Phuket Initiatives”,a preparationplanfor reopening of the province, which includes landscape development, tourism worker skill development, safety enhancement, among others.TAT has been assigned to lay out detail of the plan to be submitted to CESA, and later, to the cabinet.
CESA also approved investment and economic stimulus measuresto attract high-potential foreigners. Focus has been made on4 target groups: 1)Wealthy global citizens, 2) Investors with highly-spending power under theFlexible Plus Program, 3)Wealthy pensioners, and 4)High-skilled professionals.DeputyPrime Minister and Minister of Energy SupattanapongPunmeechaowhas been assigned tocollaborate with concerned agencies to lay out detail of the matter.
รัฐบาลไทย-ข่าวทำเนียบรัฐบาล-สปสช.เผยช่วยเหลือเบื้องต้นแพ้วัคซีนโควิด-19 ไปแล้ว 239 ราย กว่า 3 ล้านบาท
วันอาทิตย์ที่ 6 มิถุนายน 2564
สปสช.เผยช่วยเหลือเบื้องต้นแพ้วัคซีนโควิด-19 ไปแล้ว 239 ราย กว่า 3 ล้านบาท
เลขาธิการ สปสช. เผย 3 สัปดาห์ จ่ายช่วยเหลือเบื้องต้นอาการไม่พึงประสงค์หลังฉีดวัคซีนโควิด-19 ไปแล้ว 239 ราย เป็นเงิน 3,016,700 บาทแล้ว
เลขาธิการ สปสช. เผย 3 สัปดาห์จ่ายช่วยเหลือเบื้องต้นอาการไม่พึงประสงค์หลังฉีดวัคซีนโควิด-19 ไปแล้ว 239 ราย เป็นเงิน 3,016,700 บาท เป็นกรณีเสียชีวิต 4 ราย ระบุอาการไม่พึงประสงค์เกินกว่า 50% จะมีอาการชา นอกนั้นมีอาการคลื่นไส้ อาเจียน อ่อนเพลียจนต้องนอนพักในโรงพยาบาล
นพ.จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ (สปสช.) กล่าวถึงการจ่ายเงินช่วยเหลือเบื้องต้นกรณีเกิดอาการไม่พึงประสงค์หลังฉีดวัคซีนโควิด-19 ตามแผนงานโครงการที่รัฐจัดให้ฟรี ว่า หลังจาก สปสช.เปิดให้ยื่นขอรับเงินเยียวยาเบื้องต้นมาประมาณ 3 สัปดาห์ ขณะนี้มีผู้ยื่นขอเข้ามา 344 ราย และคณะอนุกรรมการทั้ง 13 เขตพื้นที่มีมติจ่ายเงินช่วยเหลือเบื้องต้นไปแล้ว 239 ราย ไม่จ่าย 44 ราย รอข้อมูล 61 ราย โดยการช่วยเหลือขณะนี้เป็นเงิน 3,016,700 บาท ซึ่งมีกรณีที่เสียชีวิตที่คณะอนุกรรมการฯมีมติจ่ายเงินช่วยเหลือขณะนี้ 4 ราย คือ ที่ จ.ปทุมธานี 1 ราย จ.แพร่ 1 ราย จ.สงขลา 1 ราย และ จ.ตาก 1 ราย ทั้งนี้อาการไม่พึงประสงค์ที่มีการจ่ายชดเชยส่วนใหญ่จะนอนโรงพยาบาล โดยเกินกว่า 50% จะมีอาการชา มีบางส่วนที่มีอาการชานานเกิน 2 เดือน นอกนั้นก็มีอาการคลื่นไส้ อาเจียน อ่อนเพลียจนต้องนอนพักในโรงพยาบาล
นพ.จเด็จ กล่าวว่า การขอรับเงินช่วยเหลือเบื้องต้นนั้น สปสช.ไม่ได้กําหนดไว้ว่าจะต้องมีอาการแบบใดถึงจะยื่นขอได้ แต่หากฉีดวัคซีนโควิด-19 แล้วมีอาการไม่พึงประสงค์ สามารถขอรับได้เลย ถ้าให้สะดวกคือไปสถานที่ที่ฉีด ปรึกษาแพทย์ ถ้าแพทย์คิดว่าเกี่ยวก็จะช่วยส่งเรื่องให้ โดยคณะอนุกรรมการที่พิจารณาค่าเยียวยาซึ่งมี 13 เขตทั่วประเทศจะเร่งดําเนินการให้อย่างรวดเร็ว โดยเมื่อมีมติช่วยเหลือแล้ว จะจ่ายเงินให้แล้วเสร็จใน 5 วัน
"วัคซีนโควิด-19 ทั้งหมดที่ใช้เป็นวัคซีนที่ใช้ในภาวะฉุกเฉิน เราต้องมีกระบวนการติดตามอาการไม่พึงประสงค์ ดังนั้นถ้ามีอาการอย่ารีรอที่จะไปพบแพทย์ ส่วนค่าเสียหาย เป็นกระบวนการสร้างความมั่นใจ โดยบางกรณีไม่จําเป็นต้องรอจนพิสูจน์ถูกผิดก็สามารถเยียวยาได้" นพ.จเด็จ กล่าว
นพ.จเด็จ กล่าวว่า ต้องย้ําว่ากรณีที่สงสัยความเจ็บป่วยรวมถึงเสียชีวิตว่ามีสาเหตุจากวัคซีน สามารถยื่นคําร้องได้ทันที ไม่ต้องรอผลการตรวจพิสูจน์ เพราะเป็นการใช้หลักการช่วยเหลือเหลือเบื้องต้น ไม่ต้องพิสูจน์ถูกผิด อาจเป็นเรื่องของเหตุสุดวิสัย และเมื่อมีได้จ่ายช่วยเหลือไปแล้ว ในภายหลังหากพิสูจน์ทางการแพทย์แล้วพบว่าไม่เกี่ยวข้องกับการฉีดวัคซีนโควิด-19 เราก็จะไม่เรียกเงินคืนเนื่องจากถือว่าเป็นการช่วยเหลือเบื้องต้น เรื่องนี้เป็นกลไกทางสังคมในการให้ความช่วยเหลือ ไม่ใช่กลไกทางการแพทย์ที่พิสูจน์สาเหตุ จึงต้องมีความรวดเร็วเพื่อบรรเทาผลกระทบและความเสียหายที่เกิดขึ้น
ทั้งนี้ในกรณีเสียชีวิตหรือทุพพลภาพถาวรจะได้รับการช่วยเหลือไม่เกิน 400,000 บาท กรณีสูญเสียอวัยวะหรือพิการช่วยเหลือไม่เกิน 240,000 บาท และกรณีเกิดภาวะเจ็บป่วยที่ต้องรับการรักษาไม่เกิน 1 แสนบาท ซึ่งจะช่วยเหลือจํานวนเท่าใดนั้น เป็นการพิจารณาของอนุกรรมการฯ ตามภาวะความรุนแรง โดยสามารถยื่นเรื่องขอรับเงินช่วยเหลือเบื้องต้นกับ สปสช.ได้ที่ โรงพยาบาลที่ฉีด หรือสํานักงานสาธารณสุขจังหวัด (สสจ.) หรือที่ สปสช.สาขาเขตพื้นที่ทั้ง 13 เขต โดยมีระยะเวลายื่นคําร้องได้ภายใน 2 ปีนับแต่วันที่ทราบความเสียหาย สอบถามเพิ่มเติม สายด่วน สปสช. โทร. 1330
////////6 มิถุนายน 2564
รัฐบาลไทย-ข่าวทำเนียบรัฐบาล-สธ. เผย รพ.บุษราคัม รักษาผู้ป่วยหายแล้ว 818 ราย
วันอาทิตย์ที่ 6 มิถุนายน 2564
สธ. เผย รพ.บุษราคัม รักษาผู้ป่วยหายแล้ว 818 ราย
ปลัดกระทรวงสาธารณสุข เผยโรงพยาบาลบุษราคัม หลังเปิดให้บริการดูแลรักษาผู้ป่วยโควิด 19 ทั้ง 2 ระยะ มีผู้ป่วยรักษาหายแล้ว 818 ราย ภาพรวมของระบบการบริหารจัดการและการดูแลผู้ป่วยเป็นไปด้วยความเรียบร้อย
นอกจากนี้ยังได้รับความร่วมมือจากโรงพยาบาลรัฐและเอกชน 25 แห่ง รับรักษาดูแลผู้ป่วยอาการหนักที่ต้องใช้เครื่องช่วยหายใจ
วันนี้ (6 มิถุนายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข เผยว่า โรงพยาบาลบุษราคัม หลังเปิดบริการให้การดูแลรักษาผู้ป่วยโควิดโดยเฉพาะ ตั้งแต่ระยะที่ 1 เมื่อวันที่ 14 พฤษภาคม จํานวน 1,083 เตียง และในระยะที่ 2 เมื่อวันที่ 28 พฤษภาคม จํานวน 1,076 เตียง รวมเตียงรักษาผู้ป่วยโควิดกว่า 2,000 เตียง ภาพรวมถือว่าระบบการบริหารจัดการและการดูแลผู้ป่วยเป็นไปด้วยความเรียบร้อย ขณะนี้มีผู้ป่วยเข้ารับรักษา รวม 1,600 ราย รักษาหายกลับบ้านได้แล้ว 818 ราย ยังอยู่ระหว่างรักษา 706 ราย ในจํานวนนี้เป็นผู้ป่วยกลุ่มอาการเล็กน้อย 420 ราย กลุ่มอาการปานกลาง 286 ราย ในส่วนผู้ป่วยอาการหนัก หรือมีอาการปอดอักเสบที่ต้องใช้เครื่องช่วยหายใจ ส่งต่อรักษา 76 ราย โดยได้รับความร่วมมือจากโรงพยาบาลภาครัฐและเอกชนทั้ง 25 แห่งรับรักษาดูแลผู้ป่วยอย่างเต็มประสิทธิภาพ เพื่อลดความสูญเสีย นอกจากนี้ ยังมีบุคลากรทางการแพทย์จิตอาสาจากโรงพยาบาลทั้งในเขตกทม. และต่างจังหวัดผลัดเปลี่ยนหมุนเวียนมาช่วยกันดูแลผู้ป่วย
“กระทรวงสาธารณสุข ขอขอบคุณทุกภาคส่วนที่ช่วยกันทุ่มเททํางานกันอย่างเต็มที่ ตั้งแต่การประสาน รับส่งต่อ ดูแลรักษา ซึ่งภารกิจทั้งหมดนี้ได้รับความร่วมมือ ร่วมแรง ร่วมใจ และความเสียสละจากทุกท่าน รวมทั้งภาคเอกชน ประชาชน ที่นําสิ่งของบริจาคมาสนับสนุน อาทิ อุปกรณ์ทางการแพทย์ เจลแอลกอฮอล์ อาหาร น้ําดื่ม ซึ่งเป็นการแสดงถึงพลังของคนไทยที่ในยามวิกฤตนี้มีการช่วยเหลือซึ่งกันและกัน” นายแพทย์เกียรติภูมิ กล่าว
ทั้งนี้ โรงพยาบาลภาครัฐและเอกชนทั้ง 25 แห่ง ได้แก่ 1.รพ.จุฬาลงกรณ์ สภากาชาดไทย 2.รพ.ศิริราช3.รพ.พลังแผ่นดิน 4.รพ.เอกชน 5.รพ.ศรีธัญญา 6.สถาบันโรคทรวงอก 7.สถาบันสุขภาพเด็กแห่งชาติมหาราชินี 8.สถาบันประสาทวิทยา 9.รพ.วชิรพยาบาล 10.รพ.กลาง 11.รพ.สวรรค์ประชารักษ์ จ.นครสวรรค์ 12.รพ.มหาวิทยาลัยศรีนครินทรวิโรฒ อ.องครักษ์ จ.นครนายก 13.รพ.พระนั่งเกล้า จ.นนทบุรี 14.รพ.สามโคก จ.ปทุมธานี 15.รพ.นครนายก 16.รพ.พระนครศรีอยุธยา 17.รพ.เสนา จ.พระนครศรีอยุธยา 18.รพ.สิงห์บุรี 19.รพ.ปทุมธานี 20.รพ.อินทร์บุรี จ.สิงห์บุรี 21.รพ.สระบุรี 22.รพ.ราชบุรี 23.รพ.เจ้าพระยายมราช จ.สุพรรณบุรี 24.รพ.พหลพลพยุหเสนา จ.กาญจนบุรี และ 25.รพ.สมุทรปราการ
************************************ 6 มิถุนายน 2564
รัฐบาลไทย-ข่าวทำเนียบรัฐบาล-ผู้ช่วยโฆษก ศบค. เน้นย้ำประชาชนที่เดินทางออกท่องเที่ยวยังสถานที่ต่างๆ  รักษามาตรการสวมหน้ากาก เลี่ยงไปในพื้นที่ผู้คนหนาแน่นแออัด
วันอาทิตย์ที่ 6 มิถุนายน 2564
ผู้ช่วยโฆษก ศบค. เน้นย้ําประชาชนที่เดินทางออกท่องเที่ยวยังสถานที่ต่างๆ  รักษามาตรการสวมหน้ากาก เลี่ยงไปในพื้นที่ผู้คนหนาแน่นแออัด
ผู้ช่วยโฆษก ศบค. เน้นย้ําประชาชนที่เดินทางออกท่องเที่ยวยังสถานที่ต่างๆ  รักษามาตรการสวมหน้ากาก เลี่ยงไปในพื้นที่ผู้คนหนาแน่นแออัด
วันนี้ 6 มิ.ย. 2564 ณ ศูนย์บริหารสถานการณ์การแพร่ระบาดของโรคไวรัสโคโรน่า (ศบค.) แพทย์หญิง พรรณประภา ยงค์ตระกูล ผู้ช่วยโฆษก ศบค. กล่าวว่า หลังจากที่มีการประกาศมาตรการผ่อนคลายตั้งแต่ระยะที่ 1 ถึง ระยะที่ 3 ได้มีสถานที่ท่องเที่ยวเปิดให้บริการมากขึ้น ซึ่งเป็นเรื่องที่ดีที่ประชาขนคนไทยจะได้ผ่อนคลายลดความตึงเครียดและครอบครัวได้ออกไปใช้เวลาพักผ่อนร่วมกัน และข้อดีอีกอย่างหนึ่งคือ ยังกระตุ้นเศรษฐกิจภายในประเทศ เพราะในช่วงนี้มีแค่ประชาชนคนไทยเท่านั้นที่จะท่องเที่ยวในประเทศ พร้อมเน้นย้ําว่า การออกไปท่องเที่ยวนั้นต้องคํานึงถึงจํานวนผู้คนและสถานที่ท่องเที่ยวที่มีความแออัด ดังนั้น ขอให้หลีกเลี่ยงการเดินทางไปยังสถานที่แออัด หรือมีผู้คนจํานวนมาก ซึ่งจะทําให้เกิดการกังวลในการติดเชื้อโรคระบาด covid-19 ดังนั้น อยากจะแนะนําว่าช่วงนี้ให้เลือกสถานที่ท่องเที่ยวที่คนยังน้อยอยู่ มีผู้คนไปใช้พื้นที่ไม่เยอะมาก หรือรอแหล่งท่องเที่ยวเริ่มมีผู้คนน้อยลงแล้วค่อยเดินทางไปเที่ยว รวมทั้ง ต้องคํานึงถึงมาตรการต่างๆ และจํานวนที่คนในพื้นที่ด้วย การสวมหน้ากากอนามัยไปในสถานที่ต่าง ๆอีกด้วย
รัฐบาลไทย-ข่าวทำเนียบรัฐบาล-นายกรัฐมนตรีเตรียมลงพื้นที่ ตรวจเยี่ยมศูนย์ฉีดวัคซีนกลางบางซื่อ และศูนย์ฉีดวัคซีนผู้ประกันตนมาตรา 33 ในพื้นที่กรุงเทพมหานครณ สนามกีฬาไทย-ญี่ปุ่น ดินแดง วันจันทร์ที่ 7 มิ.ย 64 นี้ ย
วันอาทิตย์ที่ 6 มิถุนายน 2564
นายกรัฐมนตรีเตรียมลงพื้นที่ ตรวจเยี่ยมศูนย์ฉีดวัคซีนกลางบางซื่อ และศูนย์ฉีดวัคซีนผู้ประกันตนมาตรา 33 ในพื้นที่กรุงเทพมหานครณ สนามกีฬาไทย-ญี่ปุ่น ดินแดง วันจันทร์ที่ 7 มิ.ย 64 นี้ ย
นายกรัฐมนตรีเตรียมลงพื้นที่ ตรวจเยี่ยมศูนย์ฉีดวัคซีนกลางบางซื่อ และศูนย์ฉีดวัคซีนผู้ประกันตนมาตรา 33 ในพื้นที่กรุงเทพมหานครณ สนามกีฬาไทย-ญี่ปุ่น ดินแดง วันจันทร์ที่ 7 มิ.ย 64 นี้ ยืนยันฉีดวัคซีนปูพรมทั่วประเทศตามกําหนดการ
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมลงพื้นตรวจเยี่ยมศูนย์ฉีดวัคซีนกลางบางซื่อ และศูนย์ฉีดวัคซีนผู้ประกันตนมาตรา 33 ในพื้นที่กรุงเทพมหานคร ที่สนามกีฬาไทย-ญี่ปุ่น ดินแดง ในวันจันทร์ที่ 7 มิ.ย 64 นี้ โดยศูนย์ฉีดวัคซีนกลางบางซื่อมีเป้าหมายการฉีดวัคซีนให้แก่ประชาชนได้อย่างน้อยวันละประมาณ 10,000 คน ซึ่งสามารถดําเนินการได้อย่างมีประสิทธิภาพและเป็นไปตามเป้าหมายได้ที่กําหนดไว้ จากที่ได้เริ่มดําเนินการในเบื้องต้นตั้งแต่วันที่ 24 พฤษภาคม 2564 เป็นต้นมา ส่วนการเปิดบริการจริงเต็มรูปแบบในวันที่ 7 มิถุนายน 2564 นี้ จะเปิดให้บริการประชาชนที่ลงทะเบียนนัดหมายล่วงหน้าก่อนแล้วเท่านั้น เพี่อความชัดเจนว่าประชาชนที่เดินทางมาที่สถานีกลางบางซื่อจะได้รับการฉีดวัคซีนตามกําหนดที่นัดหมายอย่างแน่นอน และเป็นการลดความแออัดของสถานที่ฉีดวัคซีนอีกด้วย
สําหรับการฉีดวัคซีนให้ผู้ประกันตนมาตรา 33 ในพื้นที่กรุงเทพมหานคร นั้น กระทรวงแรงงาน โดยสํานักงานประกันสังคม ได้ร่วมกับกระทรวงมหาดไทย โดยกรุงเทพมหานคร กระทรวงสาธารณสุข โดย สปสช. กระทรวงการคลัง โดยธนาคารกรุงไทย และสถานพยาบาลในเครือข่ายประกันสังคม จัดการบริการฉีดวัคซีนโควิด-19 แก่ผู้ประกันตนมาตรา 33 เพื่อควบคุมการแพร่ระบาดในสถานประกอบการ รวมทั้งสร้างภูมิคุ้มกันหมู่แก่แรงงานในภาคธุรกิจ เพื่อให้สถานการณ์กลับเข้าสู่ภาวะปกติโดยเร็ว สร้างความเชื่อมั่นให้ภาคเอกชนได้มีการขับเคลื่อนเศรษฐกิจต่อไปได้ โดยจะเริ่มการฉีดวัคซีนตั้งแต่วันที่ 7 มิถุนายน 2564 นี้ ให้กับผู้ประกันตนที่ได้แจ้งความประสงค์ต้องการรับวัคซีนไว้กับฝ่ายบุคคลของสถานประกอบการต่าง ๆ ในพื้นที่กรุงเทพมหานคร และได้บันทึกลงระบบ e – service ของสํานักงานประกันสังคมไว้แล้ว ทั้งนี้สํานักงานประกันสังคมได้กําหนดจุดฉีดไว้ทั้งสิ้น 45 จุดทั่วกรุงเทพมหานคร  และมีศักยภาพในการฉีดได้วันละ 50,000 คน
โฆษกรัฐบาล กล่าวว่า “สําหรับการฉีดวัคซีนให้ประชาชนกลุ่มอื่นๆ ที่ได้รับการนัดหมายไว้ก่อนแล้วนั้น สามารถดําเนินการได้ทั่วประเทศตามแผนเดิมที่กําหนดไว้ เนื่องจากกระทรวงสาธารณสุขได้กระจายวัคซีนโควิด-19 ให้แก่ทุกจังหวัดทั้งในส่วนของแอสตร้าเซนเนก้าและซิโนแวคเป็นที่เรียบร้อยแล้ว ทั้งนี้ การจัดส่งวัคซีนจากส่วนกลางไปยังสถานที่ฉีดวัคซีนต่างๆ ทั่วประเทศนั้น มีการปรับเพื่อให้เหมาะสมกับสถานการณ์ที่อาจเปลี่ยนแปลงไปอย่างรวดเร็ว โดยจากเดิมที่ส่งให้จังหวัดเป็นรายเดือน ได้ทําการปรับเปลี่ยนเป็นแบบรายสัปดาห์ตามสถานการณ์แทน”
รัฐบาลไทย-ข่าวทำเนียบรัฐบาล-ภายใต้โควิดระลอก3 รัฐบาลโชว์ตัวเลขจ้างงานในระบบดีขึ้นต่อเนื่อง ดันต่อSMEเข้าถึงสภาพคล่อง คิวต่อไปร้านอาหาร
วันอาทิตย์ที่ 6 มิถุนายน 2564
ภายใต้โควิดระลอก3 รัฐบาลโชว์ตัวเลขจ้างงานในระบบดีขึ้นต่อเนื่อง ดันต่อSMEเข้าถึงสภาพคล่อง คิวต่อไปร้านอาหาร
ภายใต้โควิดระลอก3 รัฐบาลโชว์ตัวเลขจ้างงานในระบบดีขึ้นต่อเนื่อง ดันต่อSMEเข้าถึงสภาพคล่อง คิวต่อไปร้านอาหาร
นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า  ที่ผ่านมาภาครัฐได้ออกมาตรการเพื่อเข้าช่วยเหลือผู้ประกอบการในรูปแบบต่างๆ เพื่อประคับประคองธุรกิจให้ดําเนินต่อไปได้ โดยเฉพาะการเข้าถึงแหล่งเงินทุนดอกเบี้ยต่ํา ซึ่งยอดการให้ความช่วยเหลือจากมาตรการสินเชื่อฟื้นฟูผู้ประกอบธุรกิจที่ได้รับผลกระทบจากโควิด19  ยอด ณ วันที่ 31 พ.ค. มีที่อนุมัติแล้วทั้งสิ้น 20,839 ล้านบาท  และในวันพรุ่งนี้ ( 7 มิ.ย.)
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์  เตรียมเปิดโครงการ “จับคู่กู้เงิน” โดยเป็นการประสานสถาบันการเงินเพื่อปล่อยกู้สําหรับผู้ประกอบการร้านอาหารและภัตตาคาร ที่มีอยู่กว่าแสนแห่งทั่วประเทศ  เป็นกรณีพิเศษ เช่นดอกเบี้ยต่ําและเงื่อนไขพิเศษ เพื่อให้ร้านอาหารเข้าถึงสภาพคล่อง ต่อลมหายใจให้ดําเนินธุรกิจต่อไปโดยไม่ต้องปลดลูกจ้าง
นางสาวรัชดา ยังเปิดเผยถึงสถานการณ์การจ้างงานแรงงานในระบบว่า ข้อมูลจากกระทรวงแรงงานแสดงให้เห็นถึงแนวโน้มที่ดีขึ้น ดังเห็นได้จากตัวเลขผู้ประกันตนที่ว่างงานในแต่ละเดือนลดลง ต่อเนื่องนับจากต้นปี 64  กล่าวคือ เดือนม.ค.มี 95,213 ราย  เม.ย. 49,277 ราย และ ณ วันที่ 19 พ.ค.  12,451 ราย ในขณะที่มีผู้ประกันตนรายใหม่เพิ่มขึ้น เดือนม.ค.มี 28,174 ราย  เม.ย. 38,025 ราย และ ณ 19 พ.ค. 35,984 ราย อีกทั้ง มีจํานวนผู้ประกันตนกลับเข้าสู่การจ้างงาน ในช่วงสี่เดือนแรกปีนี้ รวม 2.39 แสนราย ซึ่งใกล้เคียงกับตัวเลขรวมของปีที่แล้วทั้งปี อยู่ที่ 2.49 แสนราย
ทั้งนี้  แม้จะเห็นสัญญาณที่ดีขึ้นในการจ้างงานแรงงานในระบบ นายกรัฐมนตรีมีความเป็นห่วงต่อกลุ่มธุรกิจSMEs และขนาดไมโคร ที่มีการจ้างงานนอกระบบอยู่มาก  จึงได้สั่งการให้หน่วยงานรัฐออกมาตรการบรรเทาภาระหนี้ และร่วมกับธนาคารแห่งประเทศไทย และสมาคมธนาคาร เร่งดําเนินการช่วยเหลือผู้ประกอบการให้เข้าถึงสินเชื่อได้รวดเร็วขึ้น จะได้ยังคงธุรกิจและรักษาการจ้างงานในโอกาสเดียวกัน อีกทั้ง มุ่งเน้นการส่งเสริมสนับสนุนการพัฒนาทักษะฝีมือแรงงานให้สอดรับกับความต้องการของภาคธุรกิจควบคู่กันไป
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี เดินหน้าไกล่เกลี่ยช่วยลูกหนี้สู้โควิดครั้งที่ 2 สำเร็จมากกว่า 113 คดีทั่วประเทศ หวังประชาชนเข้าถึงกระบวนการยุติธรรมอย่างยั่งยืน
วันอาทิตย์ที่ 6 มิถุนายน 2564
กระทรวงยุติธรรม โดยกรมบังคับคดี เดินหน้าไกล่เกลี่ยช่วยลูกหนี้สู้โควิดครั้งที่ 2 สําเร็จมากกว่า 113 คดีทั่วประเทศ หวังประชาชนเข้าถึงกระบวนการยุติธรรมอย่างยั่งยืน
นางอรัญญา ทองน้ําตะโก อธิบดีกรมบังคับคดี เดินหน้าไกล่เกลี่ยช่วยลูกหนี้สู้โควิดครั้งที่ 2 สําเร็จมากกว่า 113 คดีทั่วประเทศ ยืนยันให้ความสําคัญกับลูกหนี้เพื่อเข้าถึงการไกล่เกลี่ยข้อพิพาทชั้นบังคับคดี เพื่อช่วยเหลือลูกหนี้ตามคําพิพากษาภายใต้สถานการณ์โควิดระบาด
นางอรัญญา ทองน้ําตะโก อธิบดีกรมบังคับคดี เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม มีความห่วงใยต่อสถานการณ์โควิดระบาดในหลายรอบที่ผ่านมา ซึ่งส่งผลกระทบต่อสภาพเศรษฐกิจเป็นวงกว้าง ทําให้มีลูกหนี้ตามคําพิพากษาที่อยู่ระหว่างก่อนและหลังการบังคับคดี จนเกิดหนี้สินครัวเรือน หนี้รายย่อย หนี้บัตรเครดิต และหนี้ธุรกิจ ตลอดจนลูกหนี้ไม่มีรายได้มาชําระหนี้ ด้วยเหตุนี้กรมบังคับคดีจึงได้จัดโครงการ “ไกล่เกลี่ยทั่วไทยร่วมใจช่วยเหลือลูกหนี้ ที่ได้รับผลกระทบจากโควิด ครั้งที่ 1” ระหว่างวันที่ 1 กุมภาพันธ์ - 31 มีนาคม 2564 ที่ผ่านมาซึ่งมีลูกหนี้ให้ความสนใจเข้าร่วมโครงการเป็นอย่างมาก ทั้งนี้ เพื่อเป็นการเปิดโอกาสให้ลูกหนี้ที่ได้รับผลกระทบอย่างต่อเนื่อง กรมบังคับคดี จึงได้จัดโครงการ “ไกล่เกลี่ยทั่วไทยร่วมใจช่วยเหลือลูกหนี้ที่ได้รับผลกระทบจากโควิด ครั้งที่ 2” ระหว่างวันที่ 1 พฤษภาคม - 30 มิถุนายน 2564 ที่ผ่านมา พบว่ามีเรื่องเข้าสู่กระบวนการไกล่เกลี่ยฯ จํานวนทั้งสิ้น 148 เรื่อง ทุนทรัพย์ จํานวน 121,298,837.00 บาท ไกล่เกลี่ยสําเร็จถึง 113 เรื่อง ทุนทรัพย์ จํานวน 60,892,819.30 บาท ความสําเร็จของการไกล่เกลี่ยฯ
นอกจากนี้ กรมบังคับคดี ยังได้จัดโครงการบังคับคดีร่วมใจไกล่เกลี่ยช่วยเหลือลูกหนี้สินเชื่อรถยนต์ และรถจักรยานยนต์ ซึ่งร่วมกับสถาบันการเงิน บริษัทบัตรเครดิต บริษัทลีสซิ่ง เช่า-ซื้อ ระหว่างวันที่ 1 พฤษภาคม - 30 มิถุนายน 2564 ที่สํานักงานบังคับคดีทั่วประเทศ ทั้ง 116 แห่ง
นางอรัญญา ยืนยันว่า กรมบังคับคดีให้ความสําคัญกับลูกหนี้เพื่อเข้าถึงการไกล่เกลี่ยข้อพิพาทชั้นบังคับคดีมาโดยตลอด เพื่อช่วยเหลือลูกหนี้ตามคําพิพากษาภายใต้สถานการณ์โควิดระบาด ซึ่งกรมบังคับคดี ยินดีและพร้อมยกระดับการให้บริการด้วยการเปิดยื่นคําร้องขอไกล่เกลี่ยข้อพิพาทผ่านระบบออนไลน์ผ่านทางเว็บไซต์กรมบังคับคดี www.led.go.th และแอปพลิเคชัน Session call โดยผู้ประสงค์จะเข้าไกล่เกลี่ยสามารถสอบถามรายละเอียดเพิ่มเติมได้ที่ศูนย์ไกล่เกลี่ยข้อพิพาท กรมบังคับคดี หมายเลขโทรศัพท์ 02-881 4840 02-887 5072 หรือสายด่วน กรมบังคับคดี 1111 กด 79 และสํานักงานบังคับคดีทั่วประเทศ
รัฐบาลไทย-ข่าวทำเนียบรัฐบาล-รมว.แรงงาน มอบนโยบายให้ชุดเฉพาะกิจออกปราบปรามแรงงานต่างด้าวที่ลักลอบเข้ามาทำงาน โดยทำควบคู่ไปกับการสร้างการรับรู้ให้นายจ้างใช้แรงงานต่างด้าวถูกกฎหมาย
วันอาทิตย์ที่ 6 มิถุนายน 2564
รมว.แรงงาน มอบนโยบายให้ชุดเฉพาะกิจออกปราบปรามแรงงานต่างด้าวที่ลักลอบเข้ามาทํางาน โดยทําควบคู่ไปกับการสร้างการรับรู้ให้นายจ้างใช้แรงงานต่างด้าวถูกกฎหมาย
เมื่อวันที่ 5 มิถุนายน2564 ณ ห้องประชุม เทียน อัชกุล กรมการจัดหางาน นายสุชาติ ชมกลิ่น รัฐมนตรีว่าการกระทรวงแรงงาน เป็นประธานการประชุมหัวหน้าชุดคณะอํานวยการและชุดเฉพาะกิจปราบปรามจับกุมและดําเนินคดีคนต่างด้าวทํางานผิดกฎหมายในสถานการณ์แพร่ระบาดของโรคโควิด
นายสุชาติ ชมกลิ่น รัฐมนตรีว่าการกระทรวงแรงงาน เป็นประธานการประชุมหัวหน้าชุดคณะอํานวยการและชุดเฉพาะกิจปราบปรามจับกุมและดําเนินคดีคนต่างด้าวทํางานผิดกฎหมายในสถานการณ์การแพร่ระบาดของเชื้อไวรัส​โคโรนา2019 (covid-19)​ จํานวน​ 5 ชุด​ โดยมีพลตํารวจตรีนันทชาติ ศุภมงคล ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นายสุทธิ​ สุโกศล​ ปลัดกระทรวงแรงงาน​ นายไพโรจน์​ โชติกเสถียร​ อธิบดีกรมการจัดหางาน​ และผู้บริหารจากหน่วยงานในสังกัดกระทรวงแรงงานและผู้แทนสํานักงานตรวจคนเข้าเมืองเข้าร่วมประชุม ทั้งนี้รัฐมนตรีว่าการกระทรวงแรงงานได้มอบนโยบายแก่​หัวหน้าชุดเฉพาะกิจฯ​ ทั้ง​ 5 ชุด​ ซึ่งเป็นชุดที่บูรณาการระหว่างกรมการจัดหางานและผู้แทนจากสํานักงานตรวจคนเข้าเมือง ก่อนที่ชุดเฉพาะกิจดังกล่าว​จะเริ่มออกปฎิบัติการตรวจสอบ ปราบปราม จับกุม และดําเนินคดี​กับกลุ่มเป้าหมายที่เป็นแรงงานต่างด้าวที่ลักลอบเข้าเมืองและลักลอบทํางาน​ และนายจ้าง/สถานประกอบการที่จ้างแรงงานต่างด้าวดังกล่าว​ รวมถึงผู้ได้รับประโยชน์จากการใช้แรงงานต่างด้าวผิดกฎหมายทั่วประเทศ​ รวมถึงแรงงานต่างด้าวที่ได้ยื่นบัญชีรายชื่อหรือแจ้งข้อมูลบุคคลผ่านระบบออนไลน์​ไว้แล้ว แต่มิได้ไปดําเนินการตรวจโรคโควิด-19 ตรวจโรคต้องห้าม 6 โรค จัดเก็บอัตลักษณ์บุคคล​ และยื่นขอใบอนุญาตทํางานผ่านระบบออนไลน์กับกรมการจัดหางาน​ ภายในวันที่​ 16​ มิ.ย​ 2564​ โดยให้เจ้าหน้าที่ชุดเฉพาะกิจทุกชุด​ ดําเนินการตรวจสอบ ปราบปราม จับกุมกลุ่มเป้าหมาย​ดังกล่าว​ ควบคู่ไปกับการสร้างการรับรู้ให้แก่คนต่างด้าว​และนายจ้าง/สถานประกอบการ​เพื่อมิให้ลักลอบทํางานหรือใช้แรงงานต่างด้าวผิดกฎหมาย​ เพื่อเป็นการยับยั้งสถานการณ์การแพร่ระบาดของเชื้อไวรัสโคโรนา​2019​(covid-19)​ ให้ยุติลงโดยเร็วที่สุด
ทั้งนี้หากตรวจพบนายจ้างที่รับคนต่างด้าวเข้าทํางานโดยไม่มีใบอนุญาตทํางาน จะมีโทษปรับตั้งแต่ 10,000 – 100,000 บาท ต่อคนต่างด้าวหนึ่งคน หากทําผิดซ้ํามีโทษถึงจําคุก และห้ามจ้างคนต่างด้าวทํางานอีก 3 ปี ส่วนคนต่างด้าวที่ลักลอบทํางานโดยไม่ได้รับอนุญาตมีโทษปรับตั้งแต่ 5,000 - 50,000 บาท และถูกส่งตัวกลับออกไปนอกราชอาณาจักร และไม่สามารถขอรับใบอนุญาตทํางานได้จนกว่าจะพ้นโทษมาแล้วเป็นระยะเวลา 2 ปี หากผู้ใดพบเห็นหรือสงสัยว่ามีคนต่างด้าวลักลอบทํางานผิดกฎหมาย สามารถแจ้งเบาะแสได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ สายด่วนกระทรวงแรงงาน โทร. 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 6 มิถุนายน 2564 พนักงานติดเชื้อไวรัส COVID-19 จำนวน 2 ราย
วันอาทิตย์ที่ 6 มิถุนายน 2564
ประกาศ ขสมก. ประจําวันที่ 6 มิถุนายน 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 6 มิถุนายน 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 6 มิถุนายน 2564 พนักงานติดเชื้อไวรัส COVID-19 จํานวน 2 ราย
1) พนักงานขับรถโดยสารธรรมดา สาย 197 เขตการเดินรถที่ 2
2) พนักงานขับรถโดยสารปรับอากาศ สาย 519 เขตการเดินรถที่ 2
รัฐบาลไทย-ข่าวทำเนียบรัฐบาล-รมว.เฮ้ง ลุยตรวจความพร้อมขั้นตอนฉีดวัคซีน ที่สนามไทย – ญี่ปุ่น ดินแดง มั่นใจ 45 จุดทั่วกรุง มีศักยภาพ พร้อมให้บริการ
วันอาทิตย์ที่ 6 มิถุนายน 2564
รมว.เฮ้ง ลุยตรวจความพร้อมขั้นตอนฉีดวัคซีน ที่สนามไทย – ญี่ปุ่น ดินแดง มั่นใจ 45 จุดทั่วกรุง มีศักยภาพ พร้อมให้บริการ
รัฐมนตรีว่าการกระทรวงแรงงาน ลงพื้นที่อาคารกีฬาเวสน์ 1 สนามไทย – ญี่ปุ่นดินแดง กรุงเทพมหานคร เพื่อตรวจความพร้อมในแต่ละขั้นตอนการให้บริการฉีดวัคซีนโควิด-19 ของผู้ประกันตนมาตรา 33 ก่อนบริการฉีดจริงในวันที่ 7 มิถุนายนเป็นต้นไป
เมื่อวันที่ 6 มิถุนายน 2564 นายสุชาติ ชมกลิ่น รัฐมนตรีว่าการกระทรวงแรงงาน ลงพื้นที่ดูขั้นตอนการรับบริการฉีดวัคซีนโควิด-19 ของผู้ประกันตนมาตรา 33 เพื่อเตรียมความพร้อมก่อนการบริการฉีดในวันที่พรุ่งนี้ (7 มิ.ย.64) ณ ศูนย์ฉีดวัคซีนโควิด-19 ผู้ประกันตนมาตรา 33 ที่อาคารกีฬาเวสน์ 1 ศูนย์เยาวชนกรุงเทพมหานคร โดยมี นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน พล.ต.ต.นันทชาติ ศุภมงคล ประจําสํานักเลขาธิการนายกรัฐมนตรี นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายสุทธิ สุโกศล ปลัดกระทรวงแรงงาน นายทศพล กฤตวงษ์วิมาน เลขาธิการสํานักงานประกันสังคม พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย โดย รมว.แรงงาน กล่าวว่า ตามที่ท่านนายกรัฐมนตรี และ รมว.กลาโหม และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องผู้ใช้แรงงาน โดยเฉพาะผู้ประกันตนในระบบประกันสังคมตามมาตรา 33 รวมทั้งเพื่อให้สอดคล้องกับนโยบายเร่งด่วนของรัฐบาลที่เร่งกระจายวัคซีนป้องกันและควบคุมการแพร่ระบาดของโควิด-19 เป็นวาระแห่งชาติ จึงได้สั่งการให้กระทรวงแรงงาน โดยสํานักงานประกันสังคม บูรณาการร่วมกับกระทรวงมหาดไทย โดยกรุงเทพมหานคร กระทรวงสาธารณสุข โดย สปสช. กระทรวงการคลัง โดยธนาคารกรุงไทย และสถานพยาบาลในเครือข่ายประกันสังคม ได้บริการฉีดวัคซีนโควิด-19 แก่ผู้ประกันตนมาตรา 33 โดยจะเริ่มฉีดในวันพรุ่งนี้ (7 มิ.ย.64) ซึ่งในวันนี้ผมได้ลงพื้นที่ที่สนามไทย-ญี่ปุ่น ดินแดง เพื่อดูความพร้อมในแต่ละขั้นตอนของการให้บริการฉีดวัคซีน
นายสุชาติ กล่าวต่อว่า ศูนย์ฉีดวัคซีนโควิด-19 ผู้ประกันตนมาตรา 33 ทั้ง 45 จุดทั่วกรุงเทพมหานครจะมีขั้นตอนให้บริการ 6 จุด ดังนี้ จุดแรก รอลงทะเบียน จุดที่ 2 ลงทะเบียน/ยืนยันตัวตน จุดที่ 3 ชั่งน้ําหนัก วัดความดันโลหิต จุดที่ 4 คัดกรอง/ซักประวัติ ,ประเมินความเสี่ยง,ลงนามยินยอมการรับวัคซีน จุดที่ 5 ฉีดวัคซีน และจุดที่ 6 บันทึกติดตามอาการ/นัดหมายเข้ารับการฉีดเข็มที่ 2,ออกเอกสารรับรองการฉีดวัคซีน (ถ้ามี) ทั้งนี้ กรณีผู้รับการฉีดวัคซีนเกิดอาการไม่พึงประสงค์หลังฉีดวัคซีนแล้วจะมีเจ้าหน้าที่ดูแลและอํานวยความที่จุดปฐมพยาบาล
“จากการลงพื้นที่ในวันนี้ ทุกจุดให้บริการมีความพร้อมเต็มที่ เพื่อรองรับผู้ประกันตนมาตรา 33 ที่จะเข้ามาฉีดในศูนย์ไทย – ญี่ปุ่น ดินแดง ซึ่งใช้เวลาโดยรวมทุกจุดประมาณ 40 นาทีต่อคน ศักยภาพฉีดได้วันละ 1,500 คน โดยมีทีมบุคลากรจากโรงพยาบาลวิชัยเวช อินเตอร์เนชั่นเนล สมุทรสาคร มาให้บริการฉีด เมื่อรวมทุกศูนย์แล้วจะมีศักยภาพในการฉีดได้วันละ 50,000 คน” นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-วธ.รวมพลังเครือข่ายวัฒนธรรม หน่วยงานรัฐ-เอกชน“ปันน้ำใจ คนไทย ไม่ทิ้งกัน”ช่วยเหลือผู้ได้รับผลกระทบโควิด-19 ในกรุงเทพฯและ 76 จังหวัด สะท้อนความเป็นไทย มีน้ำใจ แบ่งปัน
วันอังคารที่ 8 มิถุนายน 2564
วธ.รวมพลังเครือข่ายวัฒนธรรม หน่วยงานรัฐ-เอกชน“ปันน้ําใจ คนไทย ไม่ทิ้งกัน”ช่วยเหลือผู้ได้รับผลกระทบโควิด-19 ในกรุงเทพฯและ 76 จังหวัด สะท้อนความเป็นไทย มีน้ําใจ แบ่งปัน
วธ.รวมพลังเครือข่ายวัฒนธรรม หน่วยงานรัฐ-เอกชน“ปันน้ําใจ คนไทย ไม่ทิ้งกัน”ช่วยเหลือผู้ได้รับผลกระทบโควิด-19 ในกรุงเทพฯและ 76 จังหวัด สะท้อนความเป็นไทย มีน้ําใจ แบ่งปัน ช่วยเหลือเกื้อกูลกัน
วธ.รวมพลังเครือข่ายวัฒนธรรม หน่วยงานรัฐ-เอกชน“ปันน้ําใจ คนไทย ไม่ทิ้งกัน”ช่วยเหลือผู้ได้รับผลกระทบโควิด-19 ในกรุงเทพฯและ 76 จังหวัด สะท้อนความเป็นไทย มีน้ําใจ แบ่งปัน ช่วยเหลือเกื้อกูลกัน
นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.)เปิดเผยว่า ตามที่กระทรวงวัฒนธรรม(วธ.)ได้มีมาตรการเยียวยาผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) จัดโครงการ“ปันน้ําใจ คนไทย ไม่ทิ้งกัน”โดยใช้พลังบวร ด้วยการมอบสํานักงานวัฒนธรรมจังหวัด(สวจ.) ทั้ง 76 จังหวัดประสานขอความร่วมมือผู้ว่าราชการจังหวัด เครือข่ายศาสนาและวัฒนธรรม ผู้นําศาสนา ชุมชนคุณธรรม สภาวัฒนธรรมจังหวัด/อําเภอ/ตําบล หน่วยงานภาครัฐ เอกชนและภาคประชาสังคมที่มีความพร้อมในการให้ความช่วยเหลือผู้ที่ได้รับผลกระทบจากการแพร่ระบาดของโรคโควิด-19 ในพื้นที่ของจังหวัดนั้น เมื่อเร็วๆนี้สํานักงานปลัดกระทรวงวัฒนธรรม(สป.วธ.)ได้รายงานความคืบหน้าการดําเนินโครงการทั้งในพื้นที่กรุงเทพฯและส่วนภูมิภาค 76 จังหวัดในช่วงเดือนพฤษภาคมที่ผ่านมา ซึ่งได้มีการให้ความช่วยเหลือบุคลากรทางการแพทย์และเจ้าหน้าที่ที่เกี่ยวข้อง ผู้ป่วยอยู่ระหว่างรักษาตัวในโรงพยาบาล/โรงพยาบาลสนาม ผู้ป่วยรักษาหายแล้วแต่ยังต้องกักตัวรอดูอาการ ผู้ที่อยู่ระหว่างกักตัวและผู้ได้รับผลกระทบในโรงพยาบาล/โรงพยาบาลสนาม 81 แห่ง ชุมชน 350 ชุมชน วัด 61 แห่งและหน่วยงานอื่นๆ ได้แก่ หน่วยบริการสาธารณสุข มูลนิธิ สถานีตํารวจ 29 แห่ง
นายอิทธิพล กล่าวอีกว่า สําหรับมาตรการให้ความช่วยเหลือโดยภาพรวมทั้งประเทศที่วธ.ได้ร่วมกับจังหวัด เครือข่ายศาสนาและวัฒนธรรม ผู้นําศาสนา หน่วยงานรัฐ เอกชนและหน่วยงานต่างๆดําเนินโครงการฯนั้นมีทั้งการจัดตั้งตู้ปันสุข/รถปันสุข โรงครัว /โรงทาน การมอบอาหารกล่อง ขนม/ผลไม้/น้ําดื่ม เครื่องอุปโภคบริโภค ข้าวสารอาหารแห้ง ถุงยังชีพ/ถุงปันสุข/ถุงปันน้ําใจ/ชุดธารน้ําใจ รวมทั้งมีการบริจาคเงินสนับสนุนการจัดซื้อและมอบอุปกรณ์การแพทย์และเวชภัณฑ์ทางการแพทย์ เช่น หน้ากากอนามัย เฟซชิลด์ เจลล้างมือแอลกอฮอล์/สเปรย์แอลกอฮอล์ ชุดพีพีอี ถังพ่นยาและเครื่องใช้ที่จําเป็น ทั้งนี้ ผลจากการดําเนินโครงการฯ ให้ความช่วยเหลือผู้ได้รับผลกระทบจากโรคโควิด-19 แสดงให้เห็นถึงวัฒนธรรมอันดีงามและอัตลักษณ์ของความเป็นไทยที่มีน้ําใจ แบ่งปัน ช่วยเหลือเกื้อกูล ไม่ทอดทิ้งกันและให้กําลังใจกันระหว่างพี่น้องคนไทยเพื่อร่วมกันฝ่าฟันสถานการณ์การแพร่ระบาดของโรคโควิด-19 ไปด้วยกัน
รัฐบาลไทย-ข่าวทำเนียบรัฐบาล-ดีอีเอส ร่วมประชุมกับอนุกรรมาธิการฯ วุฒิสภา ชี้แจงการเตรียมความพร้อมของหน่วยงาน ก่อน พ.ร.บ.ข้อมูลส่วนบุคคล พ.ศ. 2562 มีผลบังคับใช้ในวันที่ 1 มิถุนายน 2565
วันอังคารที่ 8 มิถุนายน 2564
ดีอีเอส ร่วมประชุมกับอนุกรรมาธิการฯ วุฒิสภา ชี้แจงการเตรียมความพร้อมของหน่วยงาน ก่อน พ.ร.บ.ข้อมูลส่วนบุคคล พ.ศ. 2562 มีผลบังคับใช้ในวันที่ 1 มิถุนายน 2565
ดีอีเอส ร่วมประชุมกับอนุกรรมาธิการฯ วุฒิสภา ชี้แจงการเตรียมความพร้อมของหน่วยงาน ก่อน พ.ร.บ.ข้อมูลส่วนบุคคล พ.ศ. 2562 มีผลบังคับใช้ในวันที่ 1 มิถุนายน 2565
เมื่อวันที่8มิถุนายน2564 นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคมทําหน้าที่เลขาธิการคณะกรรมการคุ้มครองข้อมูลส่วนบุคคลเข้าร่วมประชุมกับคณะอนุกรรมาธิการพิจารณากฎหมายที่เกี่ยวข้องการเทคโนโลยีสารสนเทศการสื่อสารและการโทรคมนาคมวุฒิสภาณห้องประชุม801ชั้น8สํานักงานปลัดกระทรวงดิจิทัลเพื่อเศรษฐกิจและสังคมผ่านระบบApplication Cisco WebEx Meetingsเพื่อชี้แจงการเตรียมความพร้อมในการบังคับใช้กฎหมายอย่างมีประสิทธิภาพอาทิหลักเกณฑ์ในการคุ้มครองข้อมูลส่วนบุคคล และกลไกการส่งข้อมูลข้ามพรมแดนรวมทั้งติดตามความคืบหน้าในการจัดทําแผนและกรอบระยะเวลาดําเนินงานจนถึงวันที่กฎหมายจะมีผลบังคับใช้ในวันที่1มิถุนายน2565ครอบคลุมด้านการแต่งตั้งคณะกรรมการคุ้มครองข้อมูลส่วนบุคคลการจัดตั้งสํานักงานและการออกอนุบัญญัติภายใต้พ.ร.บ.คุ้มครองข้อมูลส่วนบุคคลพ.ศ.2562
***********
รัฐบาลไทย-ข่าวทำเนียบรัฐบาล-กทพ. แจ้งปิดและเบี่ยงการจราจรทางพิเศษกาญจนาภิเษก (บางพลี - สุขสวัสดิ์)
วันอังคารที่ 8 มิถุนายน 2564
กทพ. แจ้งปิดและเบี่ยงการจราจรทางพิเศษกาญจนาภิเษก (บางพลี - สุขสวัสดิ์)
กทพ. แจ้งปิดและเบี่ยงการจราจรทางพิเศษกาญจนาภิเษก (บางพลี - สุขสวัสดิ์) เพื่อปรับปรุงผิวจราจรบริเวณช่องเก็บค่าผ่านทางของ ด่านฯ บางขุนเทียน 1 (ทางเข้า 2) และด่านฯ บางขุนเทียน 2 (ทางออก 1,2,3)
​การทางพิเศษแห่งประเทศไทย (กทพ.) กระทรวงคมนาคม ได้ว่าจ้าง บริษัท เอส.เอ็ม.อินเตอร์กรุ๊ป จํากัด ให้ดําเนินการปรับปรุงผิวจราจรบริเวณช่องเก็บค่าผ่านทางฯ ของด่านเก็บค่าผ่านทางพิเศษบางขุนเทียน 1 (ทางเข้า 2),และด่านฯ บางขุนเทียน 2 (ทางออก 1,2,3) ทางพิเศษกาญจนาภิเษก (บางพลี-สุขสวัสดิ์) ระหว่างวันที่ 7 มิถุนายน 2564 - วันที่ 20 กรกฎาคม 2564 ช่วงเวลา 22.00 น. - 04.00น. โดยมีรายละเอียดดังนี้
- ด่านฯ บางขุนเทียน 1 (ทางเข้า 2)
ปิดช่องทางที่ 3 ระหว่างวันที่ 7-11 มิถุนายน 2564
ปิดช่องทางที่ 4 ระหว่างวันที่ 13-17 มิถุนายน 2564
ปิดช่องทางที่ 5 ระหว่างวันที่ 19-23 มิถุนายน 2564
- ด่านฯ บางขุนเทียน 2 (ทางออก 1)
ปิดช่องทางที่ 1 ระหว่างวันที่ 9-13 มิถุนายน 2564
ปิดช่องทางที่ 2 ระหว่างวันที่ 15-19 มิถุนายน 2564
ปิดช่องทางที่ 3 ระหว่างวันที่ 21-25 มิถุนายน 2564
ปิดช่องทางที่ 4 ระหว่างวันที่วันที่ 27 มิถุนายน - 1 กรกฎาคม 2564
ปิดช่องทางที่ 5 ระหว่างวันที่ 1-5 กรกฎาคม 2564
- ด่านฯ บางขุนเทียน 2 (ทางออก 2)
ปิดช่องทางที่ 1 ระหว่างวันที่ 11-15 มิถุนายน 2564
ปิดช่องทางที่ 2 ระหว่างวันที่ 17-21 มิถุนายน 2564
ปิดช่องทางที่ 3 ระหว่างวันที่ 23-27 มิถุนายน 2564
- ด่านฯ บางขุนเทียน 2 (ทางออก 3)
ปิดช่องทางที่ 2 ระหว่างวันที่ 6-10 กรกฎาคม 2564
ปิดช่องทางที่ 3 ระหว่างวันที่ 11-15 กรกฎาคม 2564
ปิดช่องทางที่ 4 ระหว่างวันที่ 16-20 กรกฎาคม 2564
​ ทั้งนี้ กทพ. ได้มีการติดตั้งป้ายเตือนก่อนถึงพื้นที่ดําเนินการและติดตั้งไฟสัญญาณต่าง ๆ รวมถึงป้ายประชาสัมพันธ์การเบี่ยงการจราจรพร้อมไฟวับวาบ เพื่อให้สัญญาณแก่ผู้ใช้ทางพิเศษทราบ
​กทพ. ต้องขออภัยในความไม่สะดวกมา ณ โอกาสนี้ สอบถามรายละเอียดเพิ่มเติมได้ที่ คุณ อนัน โทร. 087-9738064 (ผู้ควบคุมงาน)
รัฐบาลไทย-ข่าวทำเนียบรัฐบาล-"พลาสมา (Plasma) ของคุณ ‼️ ช่วยเสริมการรักษาผู้ป่วยโควิด - 19 ได้
วันพุธที่ 9 มิถุนายน 2564
"พลาสมา (Plasma) ของคุณ !!️ ช่วยเสริมการรักษาผู้ป่วยโควิด - 19 ได้
หากคุณมี...คุณสมบัติเหล่านี้"